เดอะมอลล์กรุ๊ปจัดแคมเปญใหญ่ ฉลองตรุษจีนปีหมู
เข้าสู่ไตรมาสแรกของปี 2562 ทิศทางของธุรกิจรีเทลยังส่งสัญญาณบวก โดยเฉพาะมีเทศกาลตรุษจีนซึ่งเป็นเทศกาลต่อเนื่องจากเทศกาลส่งท้ายปีเก่าต้อนรับปีใหม่ ผลมาจากการที่ภาครัฐได้ออกมาตรการกระตุ้นเศรษฐกิจของประเทศและได้สร้างความคึกคักในการใช้จ่ายสินค้าในช่วงตรุษจีนอย่างเต็มที่,ซึ่งทางภาคธุรกิจรีเทลได้ตอบสนองนโยบายเตรียมอัดแคมเปญโปรโมชันพร้อมจัดกิจกรรมตอบโจทย์ลูกค้าในช่วงเวลาสำคัญนี้อย่างเต็มที่ อีกทั้งยังได้เร่งทำตัวเลขยอดขายตั้งแต่ต้นปีบนสภาวะที่ความไม่แน่นอนทางเศรษฐกิจที่หลายฝ่ายยังมองว่าปีนี้ยังเป็นปีที่น่าห่วงของผู้ประกอบการที่จะต้องทำงานกันหนักมากขึ้น,นางสาววรลักษณ์ ตุลาภรณ์ กรรมการผู้จัดการฝ่ายการตลาด บริษัท เดอะมอลล์ กรุ๊ป จำกัด กล่าวว่า ภาพรวมของเศรษฐกิจในช่วงต้นปีนี้เริ่มส่งสัญญาณสดใส โดยมีแรง สนับสนุนจากการลงทุนภาครัฐและภาคเอกชน รวมทั้งการท่องเที่ยวขยายตัวดีต่อเนื่อง ส่งผลให้กำลัง ซื้อในช่วงตรุษจีนปีนี้ มีแนวโน้มเติบโตดี มีความคึกคัก,ในปีนี้เดอะมอลล์ กรุ๊ป รวมทั้งเอ็มโพเรียม, เอ็มควอเทียร์, พารากอน ดีพาร์ทเม้นท์สโตร์ได้จัดงานเฉลิมฉลองเทศกาลตรุษจีนอย่างยิ่งใหญ่ ทุ่มงบกว่า 105 ล้านบาท อัดแคมเปญโปรโมชันจัดเต็มและกิจกรรมมงคลสุดอลังการ รวมทั้งขานรับนโยบายภาครัฐ มาตรการชดเชยคืนภาษีมูลค่าเพิ่มแจกอั่งเปาในช่วงตรุษจีน ได้จับมือธนาคารไทยพาณิชย์ ฉลองเทศกาลตรุษจีน จัดแคมเปญ Chinese New Year Joy Luck Love : ฉลองตรุษ สุขรับปีกุน จนถึง 17 ก.พ.62 รับอั่งเปาส่วนลดสูงสุด 40% พร้อมมอบความโชคดีรับปีหมูทองกับกิจกรรม ฉลองตรุษ หมุนรับเฮง หวังกระตุ้นความคึกคักการใช้จ่ายช่วงเทศกาลตรุษจีนตั้งเป้าโกยยอดขายกว่า 3,500 ล้านบาท,ขณะเดียวกัน ได้จัดแคมเปญ Go Cashless Get Cash Back-ลดใช้เงินสด ได้รับเงินคืนสูงสุด 1,500 บาท ช่วงวันที่ 1-15 ก.พ.62 เพื่อขยายรูปแบบมาตรการส่งเสริมการชำระเงินแทนเงินสด เมื่อซื้อสินค้าและบริการ เตรียมผลักดันให้คนไทยเข้าสู่ระบบ E-Payment มากขึ้น โปรพิเศษสำหรับลูกค้าบัตรเดบิต SCB M รับสิทธิพิเศษถึง 3 ต่อ และยังใช้เทคโนโลยีดิจิทัลเข้ามาจัดแคมเปญนี้ ร่วมสนุกลุ้นโชคกับ DIGITAL SIEMSI ลุ้นสนุกกับดิจิตอลเซียมซีเสริมความมั่งคั่ง เพียงใช้จ่ายภายในศูนย์ครบ 2,000 บาท ระหว่างวันที่ 1-6 ก.พ.62 รับสิทธิ์สแกนดิจิตอลเซียมซี 1 ครั้ง ลุ้นรับบัตรกำนัลร้านอาหารและร้านค้าแฟชั่นชื่อดังมากมาย,สำหรับเดอะมอลล์ ช็อปปิ้งเซ็นเตอร์ ได้ผนึกกำลังพันธมิตร บริษัท เมืองไทยประกันชีวิต จำกัด (มหาชน), บัตรเครดิตเอสซีบี เอ็ม วีซ่า, บัตรเครดิตซิตี้ และบริษัท ไทยน้ำทิพย์ คอมเมอร์เชียล จำกัด จัดแคมเปญ THE MALL HAPPY CHINESE NEW YEAR 2019 อิ่มเอม สุขสันต์ มั่งคั่งปีหมู จนถึง 17 ก.พ.62 เตรียมกิจกรรมมงคลที่ถือเป็นซิกเนเจอร์ อีเวนต์สร้างสีสันและความแตกต่างในช่วงตรุษจีนทุกปี,โดยปีนี้มีโชว์การแสดงสุดอลังการ ทั้งการแสดงเชิดสิงโตและการเชิดมังกรจากสาธารณรัฐแห่งสหภาพพม่าที่เคยผ่านเวทีการประกวดเวทีระดับเอเชีย ชนะเลิศที่ 1 ในการชิงถ้วยพระราชทานสมเด็จพระเทพรัตนราชสุดาฯ สยาม บรมราชกุมารี ประจำปี 2561 รวมทั้งการประกวด เดอะมอลล์ สิงโตบนเสาดอกเหมย PRESENTED BY เมืองไทยประกันชีวิต ชิงถ้วยพระราชทานสมเด็จ พระเทพรัตนราชสุดาฯ สยาม บรมราชกุมารีพร้อมเงินรางวัล 100,000 บาท และอีกหลาก หลายกิจกรรม,นอกจากนี้ สมาชิกผู้ถือบัตร M Card อิ่มบุญกับ 2 ทริปสุดเอกซ์คลูซีฟทั้งในประเทศและต่างประเทศ กับทริป,มหามงคลต้อนรับเทศกาลตรุษจีน ทริปวัดเล่งเน่ยยี่ เสริมดวง แก้ชง ต้อนรับปีหมู และทริปเซี่ยงไฮ้ ผู่โถวซาน สักการะองค์พระโพธิสัตว์กวนอิม พร้อมชิมอาหารระดับมิชลินสตาร์ นำโดยอาจารย์คฑา ชินบัญชร ร่วมทริปวัดเล่งเน่ยยี่ฟรี เสริมดวงไหว้พระขอพร พร้อมทำพิธีสะเดาะเคราะห์แก้ชง ณ มูลนิธิเทียนฟ้าและไหว้พระประจำวันเกิด ณ วัดทิพยวารีวิหาร ส่วนทริปเซี่ยงไฮ้ ผู่โถวซาน สักการะเจ้าแม่กวนอิม พร้อมชิมอาหารระดับมิชลินสตาร์ นี่ยังไม่รวมกับแคมเปญโปรโมชันสนับสนุนอื่นๆอีกหลายรายการที่เดอะมอลล์กรุ๊ปได้จัดให้,ในเทศกาลตรุษจีนปีหมูทองที่กำลังจะมาถึงนี้ ขอให้ท่านผู้อ่านคิดหวังสิ่งใดขอให้สมหวังสมปรารถนาในปีใหม่นี้ มีแต่ความสุขมั่งคั่ง โชคดีร่ำรวยตลอดปี,วานิชหนุ่ม,wanich@thairath.co.th, 
เข้าสู่ไตรมาสแรกของปี 2562 ทิศทางของธุรกิจรีเทลยังส่งสัญญาณบวก โดยเฉพาะมีเทศกาลตรุษจีนซึ่งเป็นเทศกาลต่อเนื่องจากเทศกาล 
เดอะมอลล์ กรุ๊ป,ตรุษจีน,วรลักษณ์ ตุลาภรณ์,ตลาดนัดหัวเขียว,วานิชหนุ่ม